b'\n_START_ARTICLE_\nMonique Adamczak\n_START_PARAGRAPH_\nMonique Adamczak (s\xc3\xbcndinud 21. jaanuaril 1983) on Austraalia elukutseline naistennisist. _NEWLINE_Praegu on tema treener varasem Roger Federeri treener ja \xc3\xbcks Austraalia tenniselegende Tony Roche. _NEWLINE_Adamczaki lemmikv\xc3\xa4ljakukatteks on muruv\xc3\xa4ljak._NEWLINE_Adamczak tegi suure tennise deb\xc3\xbc\xc3\xbcdi 15-aastaselt 1998. aastal, mil ta osales oma esimesel ITF-i turniiril Lynehamis. Teel veerandfinaali alistas ta ka kuulsa kaasmaalanna Alicia Moliku. _NEWLINE_Oma esimese ITF-i turniiri v\xc3\xb5itis Monique Jaipuris, kus ta oli finaalis oli parem india tennisistist Manisha Malhotrast 6-2, 2-6, 6-3. Sama turniiri v\xc3\xb5itis ta ka paarism\xc3\xa4ngus koos Jennifer Schmidtiga._NEWLINE_Kui karj\xc3\xa4\xc3\xa4ri alguses p\xc3\xbc\xc3\xbcdis ta panna r\xc3\xb5hku peamiselt \xc3\xbcksikm\xc3\xa4ngule (tema parim koht WTA edetabelis on olnud 138. \xe2\x80\x93 aprillis 2010), on ta aja jooksul olnud edukam hoopis paarism\xc3\xa4ngus (k\xc3\xb5rgeim koht WTA edetabelis  51. \xe2\x80\x93 veebruaris 2018).'